Liga a 2-a: Comuna Recea - Rapid , sâmbătă, ora 12:30 , Digi Sport 1

Liga 1: Viitorul - Astra, sâmbătă, ora 21:30, Digi Sport 1

UPDATE 13:53: LPF și FRF nu trebuie să mai achite prejudiciul decis de Tribunalul București (1 084 592 000 de lei, peste 240 de milioane de euro), fiind achitate.

UPDATE 13:50 Curtea de Apel a anunțat verdictul în cazul procesului intentat în cazul dezafilierii Universității Craiova. Astfel, Dumitru Dragomir și Mircea Sandu au fost achitați!!! Decizia este definitivă.

UPDATE 13:25: În câteva minute, vom afla verdictul în cazul dezafilierii Universității Craiova! Jurnaliștii au intrat în sală.

UPDATE 11:08 Plecat de cinci zile la Nisa, Mircea Sandu este aşteptat să revină astăzi la Bucureşti.

UPDATE 10:12 Completul va da decizia în ședință publică! Încă nu s-a anunțat ora la care se va da verdictul.

Astăzi e ziua în care Curtea de Apel va anunţa verdictul în cazul procesului intentat de Adrian Mititelu în cazul dezafilierii Universităţii Craiova.

Mititelu a solicitat despăgubiri-record, plus sentinţe pentru fostul preşedinte FRF, Mircea Sandu, şi fostul şef al LPF, Dumitru Dragomir.

Sentinţa Curţii de Apel va fi definitivă şi executorie, nemaifiind o altă cale de atac. Mai poate fi contestată la Înalta Curte, însă doar pe probleme de procedură, nu pe fond. ÎCCJ poate respinge judecarea contestației. Au mai existat deja două amânări în acest caz, pe 17 şi 31 mai.

Pe 13 iunie anul trecut, Tribunalul Bucureşti a decis ca Mircea Sandu şi Dumitru Dragomir să fie condamnaţi la 3 ani de închisoare cu suspendare în cazul dezafilierii Universităţii Craiova, o sentinţă la care atât DNA, cât şi foştii oficiali FRF şi LPF au făcut apel.

Conform sentinţei, instanţa obligă inculpaţii (Mircea Sandu, FRF, Dumitru Dragomir şi LPF) să achite către partea civilă (SC Fotbal Club Universitatea Craiova SA) 1 084 592 000 de lei (peste 240 de milioane de euro), plus dobânda legală din momentul în care sentinţa va rămâne definitivă.

De asemenea, cei menţionaţi mai sus vor trebui să achite către partea civilă Ministerul Finanţelor Publice - ANAF - 10 527 634 lei, plus dobânda legală de la rămânerea definitivă a hotărârii. FRF şi LPF au mai primit şi amenzi penale de câte 370 000 de lei fiecare.

Procurorii DNA solicită pedeapsa maximă - zece ani de închisoare - pentru Sandu şi Dragomir, acuzaţi de abuz în servicicu.

Nouă dintre cei 12 membri ai Comitetului Executiv care au votat dezafilierea Universităţii Craiova au fost achitaţi de către Tribunalul Bucureşti. Magistraţii au considerat că aceştia au încălcat statutul FRF, dar nu şi legea.

VEZI AICI PROGRAMUL COMPLET AL CANALELOR DIGI SPORT

Etichete:

,

,

,